અમદાવાદ: દહેગામનાં વહેલાલ નજીક જકાત જીઆઇડીસીમાંથી ઝડપાયેલા રૂ.ર૭૦ કરોડનાં એફેડ્રિન નામના માદક પદાર્થના કેસમાં આરોપી કિશોરસિંહ રાઠોડની ગુજરાત એટીએસ અને ક્રાઇમ બ્રાંચે શોધખોળ હાથ ધરી છે. પોલીસ સૂત્રોનાં જણાવ્યા મુજબ કિશોર વારંવાર દુબઇ અને કેન્યા ખાતે જતો હતો. કિશોર કેટલાક ટ્રાવેલ એજન્ટ પાસે ટિકિટો બુક કરાવતો અને જતો હોઇ પોલીસે તેની અને તેનાં બેન્ક એકાઉન્ટસની પણ તપાસ શરૂ કરી છે.